laion/Wikipedia-Exotic huggingface dataset:
איתמר פרנקו

איתמר אָאוּגוסטו קאוטיירו פרנקו (בפורטוגזית: Itamar Augusto Cautiero Franco; ‏28 ביוני 1930 - 2 ביולי 2011), פוליטיקאי ברזילאי שכיהן כנשיא ברזיל בין השנים 1992‏-1994. איתמר פרנקו נבחר כסגן-נשיא ברזיל בשנת 1990 והתמנה לנשיא ברזיל ב-1992 לאחר התפטרותו של הנשיא פרננדו קולור דה מלו עקב האשמת שחיתות שלטונית. לאחר סיום כהונתו התמנה לשגריר ברזיל בפורטוגל ולאחר מכן לשגריר ברזיל בארגון מדינות אמריקה. בין השנים 1999 ו-2003 כיהן כמושל מדינת מינאס ז'ראיס. בשנת 2011 כיהן כסנטור מטעם מינאס ז'ראיס עד מותו בחודש יולי. מדיה וקבצים בנושא איתמר פרנקו בוויקישיתוף ‏Collor Out, Franco In, כתבה במגזין טיים, 11 בינואר 1993. (באנגלית) ‏Franco's Presidency, 1992-94 (באנגלית) איתמר פרנקו, באתר אנציקלופדיה בריטניקה (באנגלית) ערך זה הוא קצרמר בנושא פוליטיקאים ובנושא ברזיל. אתם מוזמנים לתרום לוויקיפדיה ולהרחיב אותו.
משה ורדי (רב-טפסר)

משה ורדי היה נציב כבאות והצלה ומפקח כבאות ראשי. ורדי שירת כארבעה עשורים בשירותי הכבאות וההצלה והשתלם בנושאים שונים, בין היתר בתקופות השתלמות באקדמיה הלאומית לכבאות בארצות הברית. בשירותו בחיל האוויר הופקד על שירותי הכיבוי, ההצלה והאב"כ בחיל. במהלך שנות שירותו בשירותי הכבאות וההצלה לקח חלק בהקמת המערך לטיפול בתקריות חומרים מסוכנים והיה מפקד קורס קציני כבאות של בית הספר הארצי לכבאות ולהצלה. במסגרת מכון התקנים הישראלי היה חבר בוועדות מקצועיות ויו"ר ועדת המומחים לתקן הישראלי 1596 - מערכות מתזי מים אוטומטיים (ספרינקלרים). בשנים 1975–1998 שימש מפקד שירותי הכבאות באיגוד חיפה. עם כניסתו לתפקיד הביא לאישור תוכנית חומש מקיפה בנושאי רכש וכוח אדם ובשנת 1977 עבר מרכז הפעילות של כבאות מרחב חיפה לתחנה חדשה במערב העיר. בעקבות השרפה בכרמל בשנת 1989, הוקמה בשנת 1990 תחנת כיבוי חדשה באזור יערות הכרמל, ובשנת 1997 הורחב מערך הכיבוי באזור ונחנכו תחנות חדשות בטירת כרמל, קריית ביאליק וקריית טבעון. בשנת 1998 קודם ורדי לדרגת רב-טפסר ומונה על ידי שר הפנים אליהו סויסה לנציב כבאות והצלה ולמפקח כבאות ראשי, תפקיד בו כיהן עד פרישתו לגמלאות בשנת 2001. ורדי הוא חבר כבוד בארגון הבינלאומי למפקדי כיבוי אש וזכה באות הוקרה מהאקדמיה הלאומית לכבאות בארצות הברית. לאחר סיום שירותו הקים את "מכון ורדי לכבאות ובטיחות". משה ורדי באתר מכון ורדי לכבאות ובטיחות לאחר 3 ימי לוחמה באש כובתה דליקת הענק בכרמל, מעריב, 6 באפריל 1975 שירותי כבאות אזור חיפה, באתר שירותי הכבאות וההצלה
IOS (פירושונים)

האם התכוונתם ל... iOS – מערכת הפעלה מבית אפל IOS (סיסקו) – מערכת הפעלה בנתבים ובחלק מהמתגים של חברת סיסקו מערכות
רוזן סטראת'רן

התואר רוזן סטראת'רן (באנגלית: Earl of Strathearn) הוא תואר אצולה הניתן כיום בבריטניה. התואר חודש באפריל 2011, לראשונה מאז שנת 1437, והוענק לנסיך ויליאם ולאשתו, קתרין, נסיכת ויילס. האזור הגאוגרפי סטראת'רן הוא עמק (strath, מילה שמקורה בגאלית סקוטית) הנהר ארן, הזורם מלוך ארן אל נהר טיי, במרכז סקוטלנד. התואר חודש עבור הנסיך ויליאם ואשתו, קתרין, וניתן להם ביום חתונתם, 29 באפריל 2011, מטעם סקוטלנד, זכר לכך שהכירו בזמן לימודיהם באוניברסיטת סנט אנדרוז שבסקוטלנד. זהו תואר משני עבור הזוג, שתוארם הרשמי הוא נסיך ויילס ונסיכת ויילס. דוכס קונוט וסטראת'רן דוכס קמברלנד
מחמוד אחמד

מחמוד אחמד (באמהרית: መሐሙድ አህመድ; נולד ב-8 במאי 1941 באדיס אבבה, אתיופיה) הוא זמר אתיופי. למחמוד אחמד שורשים בקבוצה האתנית השמית גוראגה, אך נולד וגדל ברובע מרקאטו באדיס אבבה. הוא החל לשיר באופן מקצועי כזמר בתחילת שנות השישים לאחר שכנער עבד כמצחצח נעליים ברחובות אדיס אבבה. עד 1974 שר עם להקת "Imperial Bodyguard Band". בשנות השבעים שר עם להקות אחרות עבור חברות התקליטים האתיופיות "Amha" ו"Kaifa". במהלך שנות השמונים פתח אחמד חנות מוזיקה משלו באדיס אבבה, והמשיך את קריירת השירה שלו. אחמד שר לאורך השנים גם עם להקות כגון "Ibex Band", "Walias band", ו-"Roha band". מאז סוף שנות התשעים עלתה הפופולריות של אחמד באירופה ובאמריקה, מאז שחברת התקליטים "Buda Musique" הוציאה את התקליטורים שלו בסדרה של אלבומים המתעדים מוזיקה אתיופית בעיקר משנות השבעים - "אתיופיק". בשנת 2007 זכה אחמד בפרס מוזיקת העולם של ה-BBC. בשנת 2013 הופיע אחמד בתיאטרון ירושלים עם הרכב ישראלי בן תשעה נגנים בהובלת הסקסופוניסט אבטה בריהון, במסגרת פסטיבל הולגאב השלישי ליצירה ישראלית-אתיופית. (Soul of Addis (1997 (Slow Collections (1998 (Live In Paris (1998 (Yitbarek (2003 (Tizita Vol. 1 (2003 (Tizita Vol. 2 (2003 מדיה וקבצים בנושא מחמוד אחמד בוויקישיתוף מחמוד אחמד, במסד הנתונים הקולנועיים IMDb (באנגלית) מחמוד אחמד, באתר Last.fm (באנגלית) מחמוד אחמד, באתר AllMusic (באנגלית) מחמוד אחמד, באתר MusicBrainz (באנגלית) מחמוד אחמד, באתר Yandex.Music (ברוסית) מחמוד אחמד, באתר Discogs (באנגלית) מחמוד אחמד, באתר Songkick (באנגלית) באתר discogs
Intel Atom

אינטל אטום (Intel Atom) הוא שם המותג של סדרת מעבדים בעלי צריכת מתח נמוכה מתוצרת חברת אינטל. במקור עוצבו בטכנולוגיית CMOS בעובי 45 ננומטר ודגמי המשך בעובי 32 ננומטר יצאו תחת שם הקוד Cedar. המעבדים בסדרה בנויים בארכיטקטורת x86, חלקם מותאמים ל-32 ביט וחלקם ל-64 ביט. מעבדי אטום משמשים בעיקר עבור נטבוקים או מערכות משובצות מחשב- החל מעזרים רפואיים וכלה ברובוטים מתקדמים. ב-28 בדצמבר 2011 הכריזה אינטל על סדרת Cedar Trail - כאשר החידוש המרכזי שלה הוא המעבר מ-45 ננומטר ל-32. בדצמבר 2012, השיקה אינטל סדרת מעבדי אטום תחת השם Centerton, המעוצבת במיוחד לשימוש בשרתים. Centerton מוסיפה תכונות שלא היו במעבדי אטום קודמים, כגון Intel VT - טכנולוגיית וירטואליזציה ותמיכה בזיכרון בעל יכולות תיקון שגיאות. ב-4 בספטמבר 2013 הציגה אינטל את הדור השני של משפחת מעבדי ה-Atom המיועדים בעיקר למיקרו-שרתים ומיוצרים בטכנולוגיה של 22 ננומטר תחת שם הקוד Avoton. הביצועים של ליבת אטום בודדת הם כמחצית מאלו של מעבד פנטיום M בעל אותו מחזור שעון. לדוגמה, מעבד אטום N270 בעל תדר של 1.60GHz המשמש נטבוקים רבים, מבצע כ-3300 MIPS ו-2.1 GFLOPS לעומת 7400 MIPS ו-3.9 GFLOPS במעבד פנטיום M 740 בעל תדר 1.73GHz. מעבדי Pineview הציגו שיפור קל בלבד בביצועים ביחס למעבדי Diamondville שקדמו להם. מדיה וקבצים בנושא Intel Atom בוויקישיתוף Intel: מעבדי Atom חדשים ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
כסמוזאורוס

כסמוזאורוס (שם מדעי: Chasmosaurus) הוא סוג של דינוזאור ממשפחת הצרטופסיים שהתקיים בתקופת הקרטיקון. פירוש השם "כסמוזאורוס" ביוונית עתיקה הוא "לטאה משוקעת/פתוחה" על שום ה"חלונות" הרחבים בעטרתו דמוית המניפה (frill). במקור נקרא "פרוטורוזאורוס", אך שם זה ניתן כבר למין זוחל ימי נכחד. הכסמוזאורוס היה דינוזאור הולך על ארבע. הוא מפורסם בעיקר בזכות מבנה הגולגולת שלו, שהייתה מצוידת בקרניים ובעטרה גרמית, ארוכה ורחבה, דמוית מניפה, בעלת "חלונות" רחבים - שני חורים גדולים במרכז העטרת המופרדים בקורת עצם דקה דמוית T והיו מכוסים בעור מעוטר בדוגמאות צבעוניות, ששימשה בעצם ליצירת רושם במפגני ראווה. הכסמוזאור היה קטן יותר מהטריצרטופס וקרניו הרבה פחות גדולות וחזקות. הוא שקל כ-3.6 טונות. אורכו היה כ-5–6 מטרים (16–20 רגל). הכסמוזאורוס היה חי בעדרים גדולים בצפון אמריקה בתקופת הקרטיקון עליון, לפני 75-71 מיליון שנה. הוא נתגלה באלברטה, קנדה ובטקסס, ארצות הברית. על שמו של הכסמוזאורוס נקראת תת-המשפחה כסמוזאורים של משפחת הצרטופסיים. משפחה זו מאופיינת בעטרה ארוכה וקרני גבה מפותחות יותר מקרן האף. הכסמוזאור הוא נציג בולט של תת-משפחה זו וייתכן שהיה אב קדמון של הטורוזאורוס הגדול יותר בעל הקרניים הארוכות יותר. בעבר תיארו הפלאונטולוגים מספר מינים של כסמוזאורוס, אך מחקרים שנעשו בשנים האחרונות סיווגו אותם מחדש: Chasmosaurus brevirostris ריצ'רד סוון לול, 1933), זוהה ככסמוזאורוס בלי Chasmosaurus kaiseni (ברנום בראון, 1933), הועבר לסוג נפרד: מוג'וצרטופס Chasmosaurus mariscalensis (להמן, 1989), הועבר לסוג נפרד: אגוחצרטופס Chasmosaurus irvinensis (מספר חוקרים, 2001), הועבר לסוג נפרד: וגצרטופס כיום יש רק שני מיני כסמוזאורוס תקפים: Chasmosaurus belli ו-Chasmosaurus russelli. הכסמוזאורוס מופיע בסדרה הכוכב דינוזאור שם פרט אחד נטרף על ידי להקת דספלטוזאורוסים. בנוסף הוא מופיע בסדרה פלאווורלד. בסדרת סרטי פארק היורה לא נראה כסמוזאורוס אך הוא מופיע במשחקי המחשב של הזיכיון פארק היורה 3: בניית פארק, Jurassic World Evolution וJurassic World Evolution 2. שחזור השלדים של C. belli ו-C. russelli איור המשחזר C. belli כפי שהיה (כנראה) בחיים שלד של כסמוזאור ראסלי במוזיאון הטבע הקנדי ציור המשחזר C. belli בסביבתו הטבעית מדיה וקבצים בנושא כסמוזאורוס בוויקישיתוף כסמוזאורוס, באתר האנציקלופדיה של החיים (באנגלית) כסמוזאורוס, באתר GBIF (באנגלית) Chasmosaurus במדריך הדינוזאורים The Dino Directory של המוזיאון להיסטוריה של הטבע (לונדון)
בנגלדש במשחקים האולימפיים

בנגלדש משתתפת במשחקים האולימפיים ברציפות מאז אולימפיאדת לוס אנג'לס (1984), ומעולם לא השתתפה באולימפיאדת חורף. השתתפותה במשחקים סמלית בעיקרם, ואף ספורטאי בנגלדשי לא זכה במדליה אולימפית. נתון זה הופך אותה למדינה המאוכלסת ביותר שמעולם לא זכתה במדליה אולימפית. בנגלדש במשחקים הפאראלימפיים בנגלדש במשחקים האולימפיים לנוער מדיה וקבצים בנושא בנגלדש במשחקים האולימפיים בוויקישיתוף אתר הוועד האולימפי של בנגלש Bangladesh is the largest nation to never win a medal, but it has four athletes in London, אתר yahoo, ‏22 ביולי 2012
אורות (אלבום)

אורות הוא אלבומו השני של הזמר אברהם טל, שיצא לאור ב-28 ביוני 2010 על ידי חברת התקליטים "הד ארצי". האלבום זכה להצלחה מסחרית, מכר למעלה מ-80,000 עותקים והגיע למעמד אלבום פלטינה כפול. טל כתב והלחין את רוב השירים באלבום, וכן הפיק ועיבד אותם לצד יונתן דגן. לפני צאת האלבום יצאו לרדיו הסינגלים "אורות " ו"מחוזקים לעולם" שכתב והלחין טל, שזכו שניהם להצלחה. השיר "מחוזקים לעולם" הגיע לראש מצעדי הפזמונים של גלגלצ ושל רשת ג'. אחרי צאת האלבום יצא גם הסינגל "אם את הולכת", אותו הלחין טל יחד עם בוריס מוזיצ'וק. אחריו יצא הסינגל הרביעי "ימים". הסינגלים דורגו בדירוגים גבוהים במצעדי הפזמונים וזכו להשמעות רבות בתחנות הרדיו. באלבום נכלל השיר "תן לי להיות", שאת מילותיו כתב רפאל אלישע, שנהרג במלחמת ששת הימים; טל הלחין והקליט את השיר במסגרת הפרויקט "עוד מעט נהפוך לשיר". בספטמבר 2010 זכה השיר "אורות", מתוך האלבום, בתואר שיר השנה במצעד השנתי של גלגלצ. השיר זכה גם בפרס אקו"ם לשיר השנה. לצד יציאת הסינגל "אורות" מתוך האלבום, שזכה להצלחה, הוציא טל אלבום רמיקסים, ובו שמונה גרסאות כיסוי של אמנים שונים לשיר זה, בהם גרסה של להקת ההיפ הופ הישראלית "התקווה 6". אורות מחוזקים לעולם אבא אני לא מרים ידיים אם את הולכת ימים טטלה סימן שהכול טוב שוב חזרו הקולות לילות תן לי להיות שיר הלל מידע על האלבום אורות באתר MusicBrainz אברהם טל - דיסקוגרפיה, באתר הרשמי של טל אלבום פלטינה לאורות, באתר של אברהם טל אור ברנע, העם עם אברהם, באתר ynet, 8 בספטמבר 2010
Justice

האם התכוונתם ל... ג'אסטיס – צמד יוצרי מוזיקה אלקטרונית צרפתי Justice (אלבום) – אלבום האולפן השישי של ג'סטין ביבר
קליסטו

האם התכוונתם ל... קליסטו (ירח) – מירחיו של כוכב הלכת צדק. קליסטו (מיתולוגיה) – דמות מהמיתולוגיה היוונית. קליסטו (סוג) – סוג של טורף נכחד ממשפחת הפרובוריהאיניים
ג'סטיס

האם התכוונתם ל... ג'אסטיס – צמד יוצרי מוזיקה אלקטרונית צרפתי דייוויד ג'סטיס – שחקן בייסבול אמריקאי ויקטוריה ג'סטיס – שחקנית וזמרת אמריקאית Justice
1931 בברית המועצות

1931 בברית המועצות הייתה השנה בה נחגגה השנה ה-14 למהפכת אוקטובר. ראש הממשלה – ויאצ'סלב מולוטוב יושב ראש הוועד הפועל המרכזי – מיכאיל קלינין מעשית, יוסיף סטלין בתפקיד המזכיר הכללי של המפלגה הבולשביקית מרכז בידיו את השלטון במדינה. 1 בינואר – תחילת ייצור במפעל למכונות חקלאיות ברוסטוב על דון מרץ – בהתאם להחלטת הוועדה ה-6 של הסובייטים שונתה שיטת התגמול של עובדי הקולחוזים. מעתה הם מקבלים שכר בהתאם לימי העבודה ללא קשר לפעילות ממשית שבוצעה. 1 במרץ – תחילת משפט המנשביקים. נמשך עד ל-9 במרץ. במשפט נשפטו 9 נאשמים, כולם נשפטו לתקופות מאסר שונות ובחלקם הוצאו להורג בסוף שנות ה-30. 8 במרץ – חתימת הסכם עם טורקיה על מגבלות החימוש באזור הים השחור. 5 ביוני – חידוש הסכם אי-לחימה עם ליטא 15 ביוני – חתימת הסכם ידידות ושיתוף פעולה מסחרי עם פולין 15 ביוני – קבלת החלטה על תחילת תכנון ובנייה של הרכבת התחתית של מוסקבה 24 ביוני – חתימת הסכם אי-לוחמה עם אפגניסטן. 24 ביוני – חידוש ב-3 שנים נוספות של הסכם ידידות עם גרמניה. 5 ביולי – הקמת "טורגסין". רשת מסחרית למכירת סחורות תמורת זהב, יהלומים ומטבע בר המרה. הרווחים הופנו להקמת מפעלי תעשייה. 2 באוגוסט – קבלת החלטה בוועד המרכזי של המפלגה הבולשביקית בהקשר לקצב הרחבת חלקו של המשק בשיתופי בחקלאות ובקולחוזים. 15 בספטמבר – הקמת גיר"ד (קבוצה ללימוד הנעה רקטית) בה פותחו טילים ראשונים בברית המועצות. 1 באוקטובר – תחילת ייצור במפעל לטרקטורים בחרקוב. 11 באוקטובר – קבלת החלטה על ביטול גורף של מסחר פרטי. מעשית מדובר על ביטול סופי של מדיניות הנא"פ 1 בדצמבר – סיום שימוש בלוח המהפכני הסובייטי. 5 בדצמבר – השלטון הקומוניסטי והאנטי-דתי ברוסיה מפוצץ עד ליסוד את קתדרלת ישו המושיע במוסקבה, הכנסייה הגדולה בעיר, בעזרת מקלות דינמיט. 13 בינואר – ארקדי ויינר, סופר סובייטי ממוצא יהודי (נפטר ב-2005) 1 בפברואר – בוריס ילצין, הנשיא הראשון של רוסיה (נפטר ב-2007) 2 במרץ – מיכאיל גורבצ'וב, מדינאי סובייטי 23 במרץ – יבגני גרישין ספורטאי סובייטי זכה ב-5 מדליות אולימפיות (מהם 4 זהב) (נפטר ב-2004) 25 במרץ – גאורגי גרצ'קו, קוסמונאוט סובייטי (נפטר ב-2017) 29 במרץ – אלכסיי גוברב, קוסמונאוט סובייטי (נפטר ב-2015) 12 באפריל – לאוניד דרבניוב – משורר סובייטי (נפטר ב-1995) 15 באוגוסט – מיכאל טריברדייב – מלחין סובייטי ממוצא ארמני (נפטר ב-1996) 23 בדצמבר – לב דורוב, שחקן סובייטי 23 בינואר – אנה פבלובה, בלרינה רוסית (נולדה ב-1881)
מפלגת העצמאות (פירושונים)

האם התכוונתם ל... מפלגת העצמאות – סיעה שהתפלגה מסיעת מפלגת העבודה בכנסת השמונה עשרה מפלגת העצמאות הבריטית – UKIP, המפלגה הבריטית הגדולה ביותר בפרלמנט האירופי מפלגת העצמאות הערבית – מפלגה מתקופת המנדט הבריטי מפלגת העצמאות הפוארטוריקנית – מפלגה לעצמאות פוארטו ריקו העצמאות (סוריה) – מפלגה סורית מפלגת העצמאות (איסלנד) – הסיעה הגדולה באלת'ינגי לפי תוצאות הבחירות של 2016. רויטרס, הבחירות באיסלנד: המרכז-ימין נשאר בשלטון, הפיראטים הגיעו רק למקום השלישי, באתר הארץ, 30 באוקטובר 2016
התחנה המרכזית של חדרה

תחנה מרכזית חדרה היא התחנה המרכזית של העיר חדרה. התחנה ממוקמת במרכז העיר בסמוך לצומת חדרה שעל כביש 4. מתחנת אוטובוסים זו יוצאים קווי אוטובוס בין עירוניים לפחות ל-16 ערים (חיפה, נוף הגליל, עפולה, אריאל, זכרון יעקב, רעננה, נתניה, תל אביב, ירושלים ואילת, חריש, קיסריה, טבריה, אור עקיבא, רמת גן, הוד השרון) כשלרוב הערים האלו יוצא יותר מקו אוטובוס בין-עירוני אחד. בנוסף יוצאים מן התחנה קווי אוטובוס עירוניים רבים, את הקווים העירוניים וחלק מהבינעירוניים מפעילה אגד, בעוד חברת קווים מפעילה את כל קווי האוטובוס האזוריים, בנוסף מפעילה גם חברת תנופה קווים מהתחנה, בעיקר לאריאל ויישובי צפון השומרון. התחנה נמצאת בין הרחובות ששת הימים, אחד העם ורמב"ם. יש בה חמישה עשר רציפים. מבנה התחנה הוא חד קומתי בעל קומה גבוהה. צורתו היא צורת האות ר' והוא מקיף את מגרש חניית האוטובוסים הריבועי משני צדדים, כאשר המדרכה שבינו לבין מגרש החנייה, המכילה את הרציפים, היא מדרכה מקורה. שטח התחנה הוא כ-18 דונם. היא נחנכה ב-25 ביוני 1964. בבוקר ה-13 באפריל 1994, יום הזיכרון לחללי מערכות ישראל ופעולות האיבה, אירע פיגוע בתחנה. מחבל מתאבד הפעיל מטען חבלה בתוך אוטובוס בקו מעפולה לתל אביב, שעצר בתחנה לאיסוף נוסעים. בפיגוע נרצחו חמישה חיילים ואזרחים ו-30 נפצעו. מטען נוסף התפוצץ בתחנה כעבור כחצי שעה ללא נפגעים. מתכנני הפיגוע היו האחראים גם לתכנון פיגוע מכונית התופת בעפולה שהתרחש שבוע קודם, וגבה את חייהם של 8 בני אדם. במהלך האינתיפאדה השנייה, ב-24 במאי 2001, התרחש סמוך לתחנה פיגוע נוסף. פיגוע זה בוצע על ידי שני מחבלים מן הג'יהאד האסלאמי הפלסטיני באמצעות מכונית תופת. המחבלים נצמדו לאוטובוס שנסע מתל אביב לקריית שמונה ואז הפעילו את מטען הנפץ במכונית. בפיגוע זה נפצעו 60 איש. קווי האוטובוס הפנימיים בחדרה מופעלים על ידי קואופרטיב אגד. מקרא סימנים: ♿ - אוטובוס עירוני נגיש 🔄 - קו סיבובי (מעגלי) ⬅️ - קו חד כיווני ר. פלס, תחנה מרכזית חדשה תוקם בחדרה, מעריב, 26 בנובמבר 1961 שמואל סולר, התחנה המרכזית בחדרה תיחנך בסוף החודש, מעריב, 18 ביוני 1964 שמואל סולר, אג"ד מסכם שנת פעולה בשומרון, מעריב, 10 בנובמבר 1960 מיכאל יעקובסון: סיבוב בתחנה המרכזית בחדרה בתכנון דן איתן, באתר 'חלון אחורי', 8 בפברואר 2020 שמואל סולר, חדרה חונכת היום התחנה המרכזית החדשה, מעריב, 25 ביוני 1964 רענן בן צור ושרון רופא, "המחבלים בחדרה תכננו להתפוצץ בזה אחר זה", באתר ynet, 25 במאי 2001 לקו זה מספר נסיעות בודדות ביום ושלוש חלופות שונות. בטבלה מצוינת חלופת הבסיס בלבד. שתי החלופות האחרות משרתות את אזורי התעשייה של העיר חדרה הקו פועל בשעות הבוקר בלבד
מהדר

המונח "הידור" מפנה לכאן. לערך העוסק במושג ביהדות, ראו הידור מצווה. מְהַדֵּר (באנגלית: Compiler) הוא תוכנית מחשב המתרגמת משפת מחשב אחת לשפת מחשב אחרת. המהדר הקלאסי מקבל כקלט תוכנית הכתובה בשפה עילית ומתרגם אותה לתוכנית בשפת מכונה. מהדר תואם בדרך כלל לסוג מעבד מסוים בלבד, ולגרסת שפה מסוימת, ותוצריו לא יהיו תואמים למעבד אחר. פעולת המהדר קרויה הידוּר. המהדר ממיר פקודות משפה המוגדרת על ידי דקדוק אחד לפקודות שמוגדרות על ידי דקדוק אחר. המרה זו בדרך כלל איננה פונקציה חד-חד-ערכית, כלומר את התוצר של מהדר לרוב לא ניתן לתרגם חזרה לקוד המקור: מקודי מקור שונים אפשר להגיע לאותו תוצר סופי. תהליך בניית תוכנת מחשב מתחלק לשני שלבּים עיקריים - הידור וקישור. המהדר אחראי על תהליך ההידור. בתהליך ההידור ממיר המהדר את הקוד שכתב המתכנת, לשפת מכונה, כך שעבור כל קובץ שעבר הידור נוצר קובץ מקביל בשפת מכונה. קובץ זה מסומן בדרך כלל כקובץ OBJ (או O במהדרים אחרים). תהליך ההידור מורכב ממספר תת-שלבים עיקריים: ניתוח מילולי, ניתוח תחבירי, ניתוח סמנטי, ולבסוף שלב יצירת קוד המכונה. בתהליך הקישור מקושרים ביחד קבצים אלה לתוצר סופי - תוכנה שניתנת לביצוע במעבד ובמערכת הפעלה מסוימת. מהדרים של שפות תכנות מסוימות מפיקים קוד למעבד וירטואלי שאינו מיושם באופן ישיר בחומרה. דוגמה לשפות כאלה - ‏Java‏, ‎C#‎ ו-Smalltalk. היתרון בשיטה זו הוא היכולת להריץ את אותו קובץ מהודר במעבדים מסוגים שונים. מחשבים אינם בעלי בינה ואינם מבצעים דבר פרט למספר מוגבל של פקודות חישוב אלקטרוניות. כל מחשב בנוי על שבב אלקטרוני אחד או יותר הקרוי מעבד המסוגל לקבל בצורה בינארית נתוני קלט, לבצע עליהם פעולה מסוימת ולחשב את הפלט. הכנסת הנתונים והפקודות למעבד מתבצעת בצורה של הכנסת קוד (מספר) של פקודה, יחד עם הנתונים שיעובדו. רצף הפקודות שניתן למעבד נקרא שפת מכונה. אותה שפת מכונה היא התוכנה המורצת במחשב. בשל הקושי לתכנת את המחשב בשפת מכונה, פותחו עם השנים שפות תכנות מופשטות יותר, הנקראות בשם הקיבוצי שפות עיליות. הדקדוק המגדיר שפה עילית הוא מורכב יותר מדקדוק שפת המכונה, אך עם זאת ברור יותר ומאפשר התייחסות מופשטת יותר להיבטים שונים של החומרה והתוכנה, תחזוקתיות קלה יותר, ופיתוח מהיר יותר. תפקידו של המהדר, אם כך, הוא להמיר את הדקדוק העילי לדקדוק שפת המכונה. באופן כללי ניתן לומר שככל ששפת התכנות מופשטת יותר, כך על המהדר להיות מותאם ומורכב יותר. שגיאות זמן הידור הן שם כולל לשגיאות שעל המהדר לזהות כבר בשלב ההידור. שגיאות מסוגים שונים יתגלו בשלבים שונים בזמן ההידור. כך למשל תו שאינו מוכר כלל בשפה יגרום לשגיאה בשלב הניתוח הלקסיקלי. מבנה שגוי כמו לולאה שלא הסתיימה יזוהה בשלב הניתוח התחבירי. השמה בין ערכים מטיפוסים שונים תזוהה בשלב הניתוח הסמנטי. תלוי באופי השגיאה, זיהוי שגיאת זמן הידור עלולה לעצור את כל פעולת ההידור, או לאפשר לתהליך להמשיך. מהדר לעיתים יפיק גם אזהרות על בעיות פוטנציאליות בקוד שלא מונעות את הידורו, אולם פוגעים בקריאות הקוד, כגון חלקים מיותרים שאינם משפיעים כלל על ריצת הקוד. מקשר מונחים בתוכנה GNU bison מהדורה מדיה וקבצים בנושא מהדר בוויקישיתוף מהדר, באתר אנציקלופדיה בריטניקה (באנגלית) קומפיילרים (תוכניות מחשבים), דף שער בספרייה הלאומית Chengnian Sun, Vu Le, Qirun Zhang, Zhendong Su, Toward understanding compiler bugs in GCC and LLVM, Proceedings of the 25th International Symposium on Software Testing and Analysis, ISSTA 2016, Association for Computing Machinery, 2016-07-18, עמ' 294–305 doi: 10.1145/2931037.2931074
קאזמורפין

קאזמורפין הוא פפטיד אופיואידי שמתקבל מתהליך פירוק חלבון החלב קזאין. ידוע בעולם על מספר הרכבים שונים שיכולים להיקרא קאזמורפין. הסיבה להימצאות מספר רב של רצפי פפטידים אשר מתאימים להגדרה זו היא בעקבות הקיום של לפחות 13 רצפים הקיימים לחלבון הקזאין, כל הרכב שונה של קזאין מייצר הרכב אחר של קאזמורפין. ניתן לקרוא אודות הרכבי קאזמורפין ידועים בערך הלועזי "Some known casomorphins". קאזמורפין הוא אופיואיד המסוגל לגרום לשחרור היסטמין וחלקו מפורק במערכת העיכול לפפטידים חסרי פעילות ביולוגית. מאחר שהוא אופיואיד משערים שלקאזמורפין השפעה ממכרת, המפריעה לתהליכי גמילה מחלב לרגישים ללקטוז וכן לדיאטות נטולות חלב כגון טבעונות. טענה זו זכתה לפופולריות לאחר פרסומה על ידי גארי יורופסקי, אך מחקר שבדק את השפעת הקאזמורפין בעכברים לא מצא עדויות שיתמכו בה. לא נערכו מחקרים שבדקו ישירות את ההשפעה הממכרת של הקאזמורפין בבני אדם. קיימת סקירת מחקרים מטעם Kaminski ואחרים משנת 2007 בנושא. המתנגדים לשימוש במוצרי חלב טוענים גם כי בבדיקות שתן של ילדים הסובלים מאוטיזם קיימת כמות מזערית של קאזמורפין ביחס לשאר האוכלוסייה, אך מחקרים שנעשו באמצעות מכשירי מדידה מדויקים לא מצאו כל עדות לכך. Kurek M, Przybilla B, Hermann K, Ring J (1992). "A naturally occurring opioid peptide from cow's milk, beta-casomorphine-7, is a direct histamine releaser in man". Int Arch Allergy Immunol. 97 (2): 115–120. PMID 1374738.{{cite journal}}: תחזוקה - ציטוט: multiple names: authors list (link) Püschel G, Mentlein R, Heymann E (1982). "Isolation and characterization of dipeptidyl peptidase IV from human placenta". Eur J Biochem. 126 (2): 359–365. doi:10.1111/j.1432-1033.1982.tb06788.x. PMID 6751824.{{cite journal}}: תחזוקה - ציטוט: multiple names: authors list (link) Converse PJ, Hamosh A, McKusick VA (2005). DIPEPTIDYL PEPTIDASE IV; DPP4. Online Mendelian Inheritance in Man. Stanislaw Kaminski, Anna Cielinska, Elzbieta Kostyra (2007). "Polymorphism of bovine beta-casein and its potential effect on health". Journal of Applied Genetics. 48 (3): 189–198. doi:10.1007/BF03195213. PMID 17666771.{{cite journal}}: תחזוקה - ציטוט: multiple names: authors list (link) Dettmer K, Hanna D, Whetstone P, Hansen R, Hammock BD (באוגוסט 2007). "Autism and urinary exogenous neuropeptides: development of an on-line SPE-HPLC-tandem mass spectrometry method to test the opioid excess theory". Anal Bioanal Chem. 388 (8): 1643–51. doi:10.1007/s00216-007-1301-4. PMID 17520243. {{cite journal}}: (עזרה)תחזוקה - ציטוט: multiple names: authors list (link) Cass H, Gringras P, March J (בספטמבר 2008). "Absence of urinary opioid peptides in children with autism". Arch. Dis. Child. 93 (9): 745–50. doi:10.1136/adc.2006.114389. PMID 18337276. {{cite journal}}: (עזרה)תחזוקה - ציטוט: multiple names: authors list (link)
שבבית

שבבית (באנגלית: Particleboard), נקראת לרוב סיבית, הוא לוח עץ תעשייתי המורכב משבבי עץ, נסורת, ופסולת עץ, הנגרסים יחדיו ומעורבבים עם דבק על בסיס פנולים. התערובת נכבשת ונדחסת בתהליך של שיחול (אקסטרוזיה) ללוחות שטוחים. בחתך בלוח שבבית, בניגוד ללוח MDF ניתן לראות בבירור את שבבי העץ. בהשוואה ללוח עץ לבוד (דיקט, סנדוויץ'), השבבית זולה יותר, דחוסה, כבדה, ופשוטה יותר לייצור. לכן היא מהווה תחליף לדיקט במצבים בהם נדרש מחיר זול יותר לעבודת העץ. לשבבית מספר חסרונות: השבבית מתפוררת בקלות ומצריכה שימוש באמצעי חיבור וברגים מיוחדים. לצורך הגנת הלוח, מצפים אותו במהלך הייצור בציפוי כגון מלמין או פורניר. כמו כן בטרם השימוש הסופי בה, יש צורך לצפות אותה מכל צדיה בצורה מקצועית. השבבית סופגת מים, מתנפחת ונהרסת במגע עם לחות, ולכן לא כדאי להשתמש בה במקומות לחים (כמו מטבחים או חדרי רחצה). עץ לבוד שימש כבר במאה ה-19 כתחליף ללוחות עץ מלא. במלחמת העולם השנייה, כשהיה מחסור בעץ, חיפשו לו תחליף. השבבית הומצאה ב-1932, על ידי מקס הימלהבר הגרמני אך רק במלחמת העולם השנייה החל הייצור המסחרי שלה בברמן שבגרמניה, כניצול של פסולת עץ ללוחות שימושיים. CH182058A - Wood-like mass and process for its production. - Google Patents, נבדק ב-2023-03-15 (תאריך הגשת הפטנט: 1932-07-11)
גש עבי

גש עבי היא עיירה מרכזית במערב אתיופיה, הממוקמת במחוז מערב גוג'ם באזור אמהרה. העיירה קרויה על פי מיקומה, ליד הר גיש וליד מקורות הנילוס הכחול שנמצאות למרגלות ההר. לפי הסוכנות המרכזית לסטטיסטיקה של אתיופיה, בשנת 2005 מנתה האוכלוסייה בגש עבי 3,385 אנשים, מתוכם 1,615 גברים ו-1,770 נשים. כעשור לפני כן, בשנת 1994, חיו במקום 1,959 איש, מתוכם 850 גברים ו-1109 נשים. העיר נוסדה במקור במקום שנקרא ידב, אזור הררי שנכבש על ידי כוחות איטלקים במלחמה האיטלקית-אתיופית השנייה. במהלך המלחמה היה המבצר האיטלקי תחת מתקפה מתמדת של המקומיים, והאיטלקים עזבו את המבצר. בהמשך החלו תושבים להתיישב בידב. העיר התפתחה וגדלה עד חוסר מקום, שהובילה לכך שבשנת 1987 הוקמה עיר חדשה בסמוך. חינוך מודרני החל בשנת 1952 עם פתיחתו של בית הספר היסודי בעיר. ערך זה הוא קצרמר בנושא גאוגרפיה של אתיופיה ובנושא יישובים באפריקה. אתם מוזמנים לתרום לוויקיפדיה ולהרחיב אותו.
חרלאו

חרלאו (ברומנית: Hârlău, ביידיש: הרלוי) היא עיירה בצפון המחוז יאשי שבחבל מולדובה, רומניה. העיירה מונה 11,271 נפש (נכון ל-2004). חרלאו ממוקמת על גדת נהר הבחלוי, 70 ק"מ מיאשי. המקום מוזכר לראשונה במסמך הכתוב בלטינית ב-1384. העיירה אירחה בימי הביניים אחת החצרות של נסיכי מולדובה. שטפן הגדול ביסס את מגורי הקיץ שלו בחרלאו (1486) ובשנת 1499 אף ערך במקום הסכם שלום עם פולין. אוכלוסיית חרלאו מורכבת ברובה מרומנים נוצרים, אולם בעבר הייתה במקום קהילה יהודית גדולה. כיום מסופח לעיר גם הכפר פרקובאץ' (Pârcovaci). מדיה וקבצים בנושא חרלאו בוויקישיתוף אתר האינטרנט הרשמי של חרלאו פנקס הקהילה של חרלאו באנגלית על יהודי חרלאו באתר Jewishgen Kehila Links] הרלוי (רומניה), דף שער בספרייה הלאומית ערך זה הוא קצרמר בנושא יישובים ברומניה. אתם מוזמנים לתרום לוויקיפדיה ולהרחיב אותו.